CELEX: 62012TN0054
Language: da
Date: 2012-02-08 00:00:00
Title: Sag T-54/12: Sag anlagt den 8. februar 2012 — K2 Sports Europe mod KHIM — Karhu Sport Iberica (SPORT)

14.4.2012   
            
            
               DA
            
            
               Den Europæiske Unions Tidende
            
            
               C 109/22
            
         Sag anlagt den 8. februar 2012 — K2 Sports Europe mod KHIM — Karhu Sport Iberica (SPORT)
   (Sag T-54/12)
   2012/C 109/47
   Stævningen er affattet på engelsk
   
      Parter
   
   
      Sagsøger: K2 Sports Europe GmbH (Penzberg, Tyskland) (ved advokat J. Güell Serra)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Karhu Sport Iberica, SL (Cordoba, Spanien)
   
      Sagsøgerens påstande
   
   
               —
            
            
               Afgørelse truffet den 29. november 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 986/2010-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Karhu Sport Iberica, SL
   
      Det omhandlede EF-varemærke: Figurmærket »SPORT« i sort og hvid for varer i klasse 18, 25 og 28 — EF-varemærkeansøgning nr. 7490113
   
      Indehaver af de i indsigelsessagen påberåbte varemærker eller tegn: K2 Sports Europe GmbH
   
      De i indsigelsessagen påberåbte varemærker eller tegn: Tysk varemærkeregistrering nr. 302008015437 af ordmærket »K2 SPORTS« for varer i klasse 18, 25 og 28, og international varemærkeregistrering nr. 982235 af ordmærket »K2 SPORTS« for varer i klasse 18, 25 og 28
   
      Indsigelsesafdelingens afgørelse: Indsigelsen forkastet i sin helhed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret: i) ikke tog den omstændighed i betragtning, at forskellen mellem varemærkerne er svækket som følge af de omhandlede varers identitet, ii) foretog en ukorrekt vurdering af det ansøgte varemærke, idet appelkammeret fandt, at der ikke var nogen mulighed for at den figurative bestanddel af kundekredsen ville blive opfattet som en gengivelse af bogstavet K, iii) fejlagtigt antog, at ordet »SPORT«, eftersom det forstås i alle de relevante områder, skulle udelades fra den sammenlignende analyse, iv) tog fejl ved sammenligningen af tegnene, og v) der er risiko for forveksling mellem de omtvistede varemærker, selv om det kan være at ordet »SPORT« har en svag grad af særpræg.